CELEX: 62018CA0450
Language: ro
Date: 2019-12-12 00:00:00
Title: Cauza C-450/18: Hotărârea Curții (Camera întâi) din 12 decembrie 2019 (cerere de decizie preliminară formulată de Juzgado de lo Social no 3 de Gerona – Spania) – WA/Instituto Nacional de la Seguridad Social (Trimitere preliminară – Politica socială – Directiva 79/7/CEE – Egalitate de tratament între bărbați și femei în domeniul securității sociale – Articolul 4 alineatele (1) și (2) – Articolul 7 alineatul (1) – Calculul prestațiilor – Directiva 2006/54/CE – Egalitate de tratament între bărbați și femei în materie de încadrare în muncă și de muncă – Legislație națională care prevede dreptul la un supliment la pensie pentru femeile care au avut cel puțin doi copii biologici sau adoptați și care primesc o pensie pentru incapacitate permanentă de tip contributiv – Neatribuirea acestui drept bărbaților aflați într-o situație identică – Situație comparabilă – Discriminare directă pe criterii de sex – Derogări – Lipsă)

17.2.2020   
            
            
               RO
            
            
               Jurnalul Oficial al Uniunii Europene
            
            
               C 54/7
            
         
      Hotărârea Curții (Camera întâi) din 12 decembrie 2019 (cerere de decizie preliminară formulată de Juzgado de lo Social no 3 de Gerona – Spania) – WA/Instituto Nacional de la Seguridad Social
      (Cauza C-450/18) (1)
      
      (Trimitere preliminară - Politica socială - Directiva 79/7/CEE - Egalitate de tratament între bărbați și femei în domeniul securității sociale - Articolul 4 alineatele (1) și (2) - Articolul 7 alineatul (1) - Calculul prestațiilor - Directiva 2006/54/CE - Egalitate de tratament între bărbați și femei în materie de încadrare în muncă și de muncă - Legislație națională care prevede dreptul la un supliment la pensie pentru femeile care au avut cel puțin doi copii biologici sau adoptați și care primesc o pensie pentru incapacitate permanentă de tip contributiv - Neatribuirea acestui drept bărbaților aflați într-o situație identică - Situație comparabilă - Discriminare directă pe criterii de sex - Derogări - Lipsă)
      (2020/C 54/08)
      Limba de procedură: spaniola
      
         Instanța de trimitere
      
      Juzgado de lo Social no 3 de Gerona
      
         Părțile din procedura principală
      
      
         Reclamant: WA
      
         Pârât: Instituto Nacional de la Seguridad Social
      
         Dispozitivul
      
      Directiva 79/7/CEE a Consiliului din 19 decembrie 1978 privind aplicarea treptată a principiului egalității de tratament între bărbați și femei în domeniul securității sociale trebuie interpretată în sensul că se opune unei reglementări naționale precum cea în discuție în litigiul principal, care prevede dreptul la un supliment la pensie pentru femeile care au avut cel puțin doi copii biologici sau adoptați și care beneficiază de pensii pentru incapacitate permanentă de tip contributiv în cadrul unui regim al sistemului de securitate socială național, în timp ce bărbații aflați într-o situație identică nu dispun de dreptul la un astfel de supliment la pensie.
      
         (1)  JO C 399, 5.11.2018.